Comença una nova edició de Fira Mercat Gandia amb l'Outlet Moda
31 gener 2023

## Comença una nova edició de Fira Mercat Gandia amb l'Outlet Moda31 gener 2023Última actualització: 31 gener 2023

![](../gestion/img/69a9d4829326b7917d36d0c66b225ff36f97341c31fbc11e35c8c8c765316d40.jpg)  
  

Fira Mercat Gandia enceta una nova edició aquest 2023 amb l’Outlet Moda. En aquesta primera, tal i com ha explicat la regidora de Comerç, **Vicenta Ferrer**, es podran trobar tot tipus de peces de vestir, des de vestits, camisetes, pantalons, faldes que vagen a conjunt amb la teua vestimenta i amb els millors preus de temporada. Tot tindrà descomptes del 50 al 80%.

Aquesta fira s’inaugura aquest divendres, 3 de febrer, a les 10.30 h, i durarà fins al dia 5. Com sempre, la ubicació serà el Mercat Municipal del Prado.

L’horari de la fira és el següent: divendres de 10:30 a14:00 i de 17:30 a 21:30; dissabte de 10:30 a14:00 i de 17:30 a 21:30; diumenge de 10:30 a 14:00.

_«En aquesta fira trobarem tot tipus de descomptes en tot tipus de peces. És moment de canviar l’armari comprant més i pagant menys_», ha expressat la regidora.

_«Aquesta fira és molt important per al sector de la moda perquè poden presentar tot l’stock_», ha afegit Ferrer.

Els expositors, molts ja coneguts pels visitants, són**:** MUMBAI CLOTHING, Meraki, Lui Lua, Io Closet, Confecciones Julio Climent, SWEETCASE, Deskaro Style, Tus Marcas, Cordonets, Julieta, La Parisienne ONTINYENT i Confecciones Milan.

[Twittear](https://twitter.com/share)